Maruti Suzuki की कारें 1 जनवरी 2020 से हो जाएंगी महंगी, जानिए कंपनी क्‍यों बढ़ा रही है दाम - The Financial Express
Maruti Suzuki अभी एंट्री लेवल स्माल कार Alto लेकर प्रीमियम MPV XL6 तक की बिक्री करती है. इनकी दिल्ली शोरूम की कीमत 2.89 लाख से 11.47 लाख रुपये के बीच है.
FE OnlineDecember 3, 2019 1:51 PM
मारुति सुजुकी ने हाल ही में 2 करोड़ से ज्यादा कार बेचने का मुकाम हासिल किया है.
Maruti Suzuki Price Hike: मारुति सुजुकी की सभी कारें जनवरी 2020 से महंगी हो जाएगी. देश की सबसे बड़ी कार कंपनी ने रेग्युलेटरी फाइलिंग में यह जानकारी दी है. कंपनी का कहना है कि उत्पादन लागत में बढ़ोतरी के चलते सभी मॉडल की कीमतें बढ़ाने का फैसला किया गया है. हालांकि, कंपनी ने अभी यह नहीं बताया है कि किस मॉडल की कीमत में कितना इजाफा होगा.
कंपनी का कहना है कि पिछले साल इनपुट कॉस्ट बढ़ने के चलते उसकी गाड़ियों की लागत पर प्रतिकूल असर हुआ. इसलिए मारुति सुजुकी ने अब फैसला किया है कि अब वह इसका कुछ हिस्सा ग्राहकों पर भी डालेगी. इसके चलते ग्राहकों को नई कार खरीदने के लिए अब ज्यादा कीमत चुकानी पड़ेगी. कंपनी ने कीमत में बढ़ोतरी कितनी होगी यह नहीं बताया है लकिन यह कहा है कि मॉडल के आधार पर मूल्यवृद्धि कम या ज्यादा हो सकती है.
Tata की कारों पर बंपर डिस्काउंट: Harrier, Nexon, Hexa समेत अन्य मॉडल पर 1.65 लाख तक की छूट!
2 करोड़ कार बेचने का बनाया रिकॉर्ड
देश की सबसे बड़ी कार निर्माता मारुति सुजुकी ने हाल ही में 2 करोड़ से ज्यादा कार बेचने का मुकाम हासिल किया है. दरअसल, ​दिसंबर 1983 में मारुति की पहली कार बार बाजार में आई थी. तब से अब तक मारुति देश में 2 करोड़ कारों की बिक्री का आंकड़ा पार कर चुकी है.
मारु​ति सुजुकी की भारत में पहली कार ‘मारुति 800’ थी. कंपनी को पहली 1 करोड़ कार बेचने में 29 साल का समय लगा. जबकि, इसे के बाद 1 करोड़ कारों की बिक्री में कंपनी को सिर्फ 8 साल का वक्त लगा है.
मारुति सुजुकी अभी एंट्री लेवल स्माल कार Alto लेकर प्रीमियम MPV XL6 तक की बिक्री करती है. इनकी दिल्ली शोरूम की कीमत 2.89 लाख से 11.47 लाख रुपये के बीच है.
BS6 कारों का कर रही है उत्पादन
मारुति सुजुकी ने भारत में पहले ही BS6 पेट्रोल कारों का उत्पादन शुरू कर दिया है. फिलहाल मारुति के BS6 पोर्टफोलियों में Alto800, WagonR, Swift, Dzire, Baleno, Ertiga और XL6 शामिल हैं. इसके साथ ही इंडो-जापान कार निर्माता मारुति के पास भारत में BS6 कारों का सबसे बड़ा पोर्टफोलियो है.
कंपनी ने नए उत्सर्जन मानक लागू होने के बाद डीजल इंजन कारों का उत्पादन बंद करने का एलान किया है. मारुति सुजुकी फिहाल अपने सब 4 मीटर SUV Vitara Brezza का एक मिड लाइफ अपडेट लाने की तैयारी कर रही है.